Addysg, Cymru RHAN 1 CYFLWYNIAD Enwi a dehongli 1 1 Enw’r Gorchymyn hwn yw Gorchymyn Deddf Addysg Drydyddol ac Ymchwil (Cymru) 2022 (Cychwyn Rhif 5 a Darpariaethau Darfodol a Throsiannol) 2025. 2 Yn y Gorchymyn hwn— ystyr “ y Comisiwn ” (“ the Commission ”) yw’r Comisiwn Addysg Drydyddol ac Ymchwil a sefydlwyd gan adran 1 o’r Ddeddf; mae i “ corff llywodraethu ” (“ governing body ”) yr ystyr a roddir gan adran 57(1) o Ddeddf 2015; mae i “ darparwr cofrestredig ” (“ registered provider ”) yr ystyr a roddir gan adran 144(1) o’r Ddeddf; ystyr “ Deddf 2013 ” (“ the 2013 Act ”) yw Deddf Safonau a Threfniadaeth Ysgolion (Cymru) 2013 ; ystyr “ Deddf 2015 ” (“ the 2015 Act ”) yw Deddf Addysg Uwch (Cymru) 2015 ; ystyr “ y Ddeddf ” (“ the Act ”) yw Deddf Addysg Drydyddol ac Ymchwil (Cymru) 2022; ystyr “ Rheoliadau 2015 ” (“ the 2015 Regulations ”) yw Rheoliadau Addysg Uwch (Cynlluniau Ffioedd a Mynediad) (Hysbysiadau a Chyfarwyddydau) (Cymru) 2015 ; mae i “ sefydliad rheoleiddiedig ” (“ regulated institution ”) yr ystyr a roddir gan adran 7(5)(b) o Ddeddf 2015. RHAN 2 Y DARPARIAETHAU SY’N DOD I RYM AR 5 EBRILL 2025 Y darpariaethau sy’n dod i rym ar 5 Ebrill 2025 2 Daw’r darpariaethau a ganlyn o’r Ddeddf i rym ar 5 Ebrill 2025— a adran 25(2), (3), (5), (6) ac (8) i (11) (y gofrestr) i’r graddau nad yw eisoes mewn grym; b adran 27 (amodau cofrestru cychwynnol) i’r graddau nad yw eisoes mewn grym; c adran 28 (amodau cofrestru parhaus cyffredinol) i’r graddau nad yw eisoes mewn grym; d adran 29 (amodau cofrestru parhaus penodol); e adran 30 (amodau cymesur etc.) i’r graddau nad yw eisoes mewn grym; f adran 31 (amodau cofrestru parhaus mandadol ar gyfer pob darparwr cofrestredig) i’r graddau nad yw eisoes mewn grym; g adran 32 (amod cofrestru parhaus mandadol ar y terfynau ffioedd) i’r graddau nad yw eisoes mewn grym; h adran 35 (dyletswydd y Comisiwn i roi canllawiau ynghylch amodau cofrestru parhaus) i’r graddau nad yw eisoes mewn grym; i adran 36 (dyletswydd y Comisiwn i fonitro cydymffurfedd ag amodau cofrestru parhaus) i’r graddau nad yw eisoes mewn grym; j adran 37 (cyngor a chynhorthwy mewn cysylltiad â chydymffurfedd ag amodau cofrestru parhaus); k adran 38 (adolygiadau sy’n berthnasol i gydymffurfedd ag amodau cofrestru parhaus); l adran 39 (cyfarwyddydau mewn cysylltiad â methiant i gydymffurfio ag amodau cofrestru parhaus); m adran 40 (darpariaeth atodol ynghylch cyfarwyddydau o dan adran 39); n adran 41 (datgofrestru) i’r graddau nad yw eisoes mewn grym; o adran 42 (datgofrestru: y weithdrefn); p adran 43 (datgofrestru’n wirfoddol a datgofrestru gyda chydsyniad) i’r graddau nad yw eisoes mewn grym; q adran 44 (newid categori cofrestru heb gais); r adran 45 (adolygiadau o benderfyniadau cofrestru); s adran 47 (cymeradwyo datganiad terfyn ffioedd) i’r graddau nad yw eisoes mewn grym; t adran 48 (cyhoeddi datganiad terfyn ffioedd cymeradwy); u adran 56 (arfer swyddogaethau asesu addysg uwch gan gorff dynodedig); v adran 73 (dyletswydd i gydweithredu); w adran 74 (pwerau mynd i mewn ac arolygu); x adran 75 (cymhwyso adrannau 76 i 78); y adran 76 (hysbysiadau a chyfarwyddydau arfaethedig: gofyniad i roi hysbysiad rhybuddio); z adran 77 (yr wybodaeth sydd i’w rhoi gyda hysbysiadau a chyfarwyddydau a’r effaith tra bo adolygiad yn yr arfaeth); aa adran 78 (adolygu hysbysiadau a chyfarwyddydau); bb adran 79 (adolygydd penderfyniadau); cc adran 81(1), (2), (3)(b) a (4) (datganiad y Comisiwn ar swyddogaethau ymyrryd); dd adran 82 (effaith cyfarwyddydau a’u gorfodi); ee adran 83 (dynodi darparwyr addysg drydyddol eraill) i’r graddau nad yw eisoes mewn grym; ff adran 84 (dehongli Rhan 2) i’r graddau nad yw eisoes mewn grym; gg adran 87(1), (3) a (4) (polisi ar bwerau cyllido) i’r graddau nad yw eisoes mewn grym; hh adran 101(3) (y chweched dosbarth mewn ysgolion) i’r graddau nad yw eisoes mewn grym; ii adran 126 (cynlluniau diogelu dysgwyr); jj adran 129 (y cod ymgysylltu â dysgwyr); kk yn Atodlen 1 (y Comisiwn Addysg Drydyddol ac Ymchwil)— i paragraff 16(1)(g); ii paragraff 16(1)(h); ll yn Atodlen 4 (mân ddiwygiadau a diwygiadau canlyniadol)— i paragraff 8(8); ii paragraff 11; iii paragraff 29(1) i (4), (6) i (8) a (10) i (13). Y darpariaethau sy’n dod i rym ar 5 Ebrill 2025 i’r graddau a bennir 3 Daw’r darpariaethau a ganlyn o’r Ddeddf i rym ar 5 Ebrill 2025 i’r graddau a bennir mewn perthynas â phob darpariaeth o’r fath— a adran 33 (amodau cofrestru parhaus mandadol ar gyfle cyfartal), at ddibenion galluogi’r Comisiwn— i i ymgynghori o dan adran 28(7) o’r Ddeddf mewn perthynas ag unrhyw amodau cofrestru parhaus cyffredinol ar gyfle cyfartal; ii i baratoi ar gyfer amodau cofrestru parhaus ar gyfle cyfartal y gellir eu gosod fel amodau cofrestru parhaus penodol o dan adran 29 o’r Ddeddf; b adran 87(5) i’r graddau nad yw eisoes mewn grym, ac eithrio mewn perthynas ag adrannau 88 (cymorth ariannol i ddarparwyr penodedig ar gyfer addysg uwch), 89 (cymorth ariannol ar gyfer cyrsiau addysg uwch a bennir mewn rheoliadau) a 105 (cymorth ariannol ar gyfer ymchwil ac arloesi) o’r Ddeddf; c paragraff 6 (goruchwyliaeth gan y Comisiwn) o Atodlen 3 (asesu addysg uwch: corff dynodedig), at ddibenion galluogi’r Comisiwn i baratoi trefniadau o dan y paragraff hwnnw. Y darpariaethau sy’n dod i rym ar 5 Ebrill 2025 yn ddarostyngedig i ddarpariaethau darfodol 4 1 Daw adran 81(3)(a) o’r Ddeddf i rym ar 5 Ebrill 2025 yn ddarostyngedig i’r addasiad a nodir ym mharagraff (2), sy’n gymwys yn ystod y cyfnod sy’n dechrau â 5 Ebrill 2025 ac sy’n dod i ben â 31 Gorffennaf 2026. 2 Mae adran 81(3)(a) yn cael effaith fel pe bai’r cyfeiriad at ddarparwr cofrestredig yn gyfeiriad at sefydliad rheoleiddiedig. 5 1 Daw Rhan 1 (dynodiad) o Atodlen 3 i’r Ddeddf i rym ar 5 Ebrill 2025 yn ddarostyngedig i’r addasiadau a nodir ym mharagraffau (2) i (4), sy’n gymwys yn ystod y cyfnod sy’n dechrau â 5 Ebrill 2025 ac sy’n dod i ben â 31 Gorffennaf 2026. 2 Mae paragraff 1(3)(b)(i) o Atodlen 3 yn cael effaith fel pe bai’r cyfeiriad at ddarparwr cofrestredig sy’n darparu addysg uwch yn gyfeiriad at sefydliad rheoleiddiedig. 3 Mae paragraff 2(2)(b) ac (c) o Atodlen 3 yn cael effaith fel pe bai’r ddau gyfeiriad at ddarparwyr cofrestredig sy’n darparu addysg uwch yn gyfeiriadau at sefydliadau rheoleiddiedig. 4 Mae paragraff 3(4)(b)(i) o Atodlen 3 yn cael effaith fel pe bai’r cyfeiriad at ddarparwr cofrestredig sy’n darparu addysg uwch yn gyfeiriad at sefydliad rheoleiddiedig. Y darpariaethau sy’n dod i rym ar 5 Ebrill 2025 yn ddarostyngedig i ddarpariaethau trosiannol 6 1 Daw paragraff 29(5) o Atodlen 4 i’r Ddeddf i rym ar 5 Ebrill 2025 yn ddarostyngedig i’r ddarpariaeth drosiannol a nodir ym mharagraff (2). 2 Mae adran 50(1) (eu cymeradwyo gan Weinidogion Cymru) o Ddeddf 2013 yn parhau i fod yn gymwys ar ac ar ôl 5 Ebrill 2025 fel yr oedd yn cael effaith yn union cyn y dyddiad hwnnw mewn perthynas â chynigion a gyhoeddwyd o dan adran 48 (cyhoeddi ac ymgynghori) o’r Ddeddf honno cyn 5 Ebrill 2025. 7 1 Daw paragraff 29(9) o Atodlen 4 i’r Ddeddf i rym ar 5 Ebrill 2025 yn ddarostyngedig i’r ddarpariaeth drosiannol a nodir ym mharagraff (2). 2 Mae adran 80(3) (hysbysiad gan gorff llywodraethu am derfynu ysgol sefydledig neu ysgol wirfoddol) o Ddeddf 2013 yn parhau i fod yn gymwys ar ac ar ôl 5 Ebrill 2025 fel yr oedd yn cael effaith yn union cyn y dyddiad hwnnw mewn perthynas ag ymgynghoriadau a gychwynnwyd o dan adran 80(3) o’r Ddeddf honno cyn 5 Ebrill 2025. Y darpariaethau sy’n dod i rym ar 5 Ebrill 2025 i’r graddau a bennir ac yn ddarostyngedig i ddarpariaethau darfodol 8 1 Daw adrannau 51 (dyletswydd i fonitro ansawdd addysg drydyddol reoleiddiedig ac i hybu gwelliant yn ansawdd yr addysg honno) i 53 (adolygiadau sy’n berthnasol i ansawdd addysg drydyddol) o’r Ddeddf i rym ar 5 Ebrill 2025 at ddibenion galluogi’r Comisiwn i gyhoeddi datganiad sy’n nodi sut y mae’n bwriadu arfer ei swyddogaethau ymyrryd, yn unol ag adran 81(1) o’r Ddeddf, yn ddarostyngedig i’r addasiadau ym mharagraffau (5) a (6). 2 Daw adran 54 (asesu ansawdd addysg uwch) o’r Ddeddf i rym ar 5 Ebrill 2025 at ddibenion galluogi’r Comisiwn i ddynodi corff o dan Atodlen 3 i’r Ddeddf, yn ddarostyngedig i’r addasiad ym mharagraff (7). 3 Mae’r addasiad, i’r Ddeddf, sydd wedi ei nodi ym mharagraff (5)(a), yn gymwys yn ystod y cyfnod sy’n dechrau â 5 Ebrill 2025 ac sy’n dod i ben yn union cyn i baragraff 6(3)(c) o Atodlen 4 i’r Ddeddf ddod i rym. 4 Mae’r addasiadau i’r Ddeddf sydd wedi eu nodi ym mharagraffau (5)(b), (6) a (7) yn gymwys yn ystod y cyfnod sy’n dechrau â 5 Ebrill 2025 ac sy’n dod i ben yn union cyn i baragraff 31 o Atodlen 4 i’r Ddeddf ddod i rym yn llawn. 5 Mae adran 51(b) o’r Ddeddf yn cael effaith fel pe na bai’r cyfeiriad at addysg drydyddol a gyllidir gan y Comisiwn neu a sicrheir fel arall ganddo yn cynnwys addysg drydyddol— a a gyllidir gan y Comisiwn yn unol â’i bwerau yn adran 65 o Ddeddf Addysg Bellach ac Uwch 1992 ; b a ddarperir gan, neu ar ran, sefydliad rheoleiddiedig nad yw’n ddarparwr cofrestredig. 6 Mae adrannau 52(1)(b) ac (c) (cyngor a chynhorthwy mewn cysylltiad ag ansawdd addysg drydyddol) a 53(b) ac (c) o’r Ddeddf yn cael effaith fel pe na bai’r cyfeiriadau at addysg drydyddol, neu gwrs penodol o addysg drydyddol, yn cynnwys addysg drydyddol, neu gwrs penodol o addysg drydyddol, a ddarperir gan, neu ar ran, sefydliad rheoleiddiedig nad yw’n ddarparwr cofrestredig. 7 Mae adran 54(3) o’r Ddeddf yn cael effaith fel pe na bai pŵer y Comisiwn i asesu, neu wneud trefniadau ar gyfer asesu, ansawdd addysg uwch a ddarperir yng Nghymru gan unrhyw ddarparwr addysg drydyddol, yn cynnwys addysg uwch a ddarperir yng Nghymru gan, neu ar ran, sefydliad rheoleiddiedig nad yw’n ddarparwr cofrestredig. 8 Yn yr erthygl hon, mae i “addysg drydyddol” ac “addysg uwch” yr ystyron a roddir gan adran 144(1) o’r Ddeddf. RHAN 3 Y DARPARIAETHAU SY’N DOD I RYM AR 1 IONAWR 2026 A 31 GORFFENNAF 2026 9 Daw adran 26 (y weithdrefn gofrestru) i rym ar 1 Ionawr 2026. 10 Daw adran 25(1) a (4) i rym ar 31 Gorffennaf 2026 i’r graddau nad yw eisoes mewn grym. RHAN 4 Y DARPARIAETHAU DARFODOL A THROSIANNOL SY’N YMWNEUD Â DEDDF 2015 Y ddarpariaeth ddarfodol sy’n ymwneud ag adran 1 o Ddeddf 2015 11 1 Mae’r addasiadau i adran 1 o Ddeddf 2015 sydd wedi eu nodi ym mharagraff (2) yn gymwys yn ystod y cyfnod sy’n dechrau â 31 Gorffennaf 2026 ac sy’n dod i ben yn union cyn i baragraff 31 o Atodlen 4 i’r Ddeddf ddod i rym yn llawn. 2 Mae adran 1(4) a (5) yn cael effaith fel pe bai’r ddau gyfeiriad at sefydliadau sydd â chynllun ffioedd a mynediad yn gyfeiriadau at sefydliadau sydd â chynllun ffioedd a mynediad ac eithrio sefydliadau sydd hefyd yn ddarparwyr cofrestredig. Datgymhwyso darpariaethau penodol yn Neddf 2015 12 1 Nid yw’r darpariaethau yn Neddf 2015 o fewn paragraff (2) yn gymwys mewn perthynas â sefydliad rheoleiddiedig ar ôl iddo ddod yn ddarparwr cofrestredig. 2 Y darpariaethau yw— a Rhan 3 (ansawdd yr addysg); b Rhan 4 (materion ariannol sefydliadau rheoleiddiedig); c adran 37(3)(d) ac (e) (hysbysiad ynghylch gwrthod cymeradwyo cynllun ffioedd a mynediad newydd); d adran 39(2)(c) a (d) (pŵer i dynnu cymeradwyaeth yn ôl); e adran 52(5)(c) i (f) (datganiad mewn cysylltiad â swyddogaethau ymyrryd); f adran 52(5)(g) i’r graddau y mae’n ymwneud ag adran 37(3)(d) ac (e); g adran 52(5)(h) i’r graddau y mae’n ymwneud ag adran 39(2)(c) a (d). 3 Ym mharagraff (1), mae sefydliad rheoleiddiedig yn cynnwys sefydliad sy’n cael ei drin fel sefydliad rheoleiddiedig yn rhinwedd adran 26 (cymhwyso’r Rhan hon pan fo sefydliad yn peidio â chael cynllun a gymeradwywyd) o Ddeddf 2015. Hysbysiadau rhybuddio o dan Ddeddf 2015 13 1 Mae’r erthygl hon yn gymwys pan fo’r Comisiwn wedi rhoi i sefydliad rheoleiddiedig hysbysiad rhybuddio o fewn paragraff (3) a phan fo’r sefydliad yn dod yn ddarparwr cofrestredig. 2 Er gwaethaf yr hysbysiad rhybuddio, ar ôl i’r sefydliad rheoleiddiedig ddod yn ddarparwr cofrestredig, ni chaiff y Comisiwn roi cyfarwyddyd na hysbysiad iddo o dan y darpariaethau a grybwyllir ym mharagraff (3). 3 Mae hysbysiad rhybuddio o fewn y paragraff hwn os yw’n cael ei roi o dan adran 42 (hysbysiadau a chyfarwyddydau arfaethedig: gofyniad i roi hysbysiad rhybuddio) o Ddeddf 2015 ac mae’n ymwneud â’r canlynol— a cyfarwyddyd arfaethedig o dan— i adran 19 (cyfarwyddydau mewn cysylltiad ag ansawdd annigonol) o’r Ddeddf honno; ii adran 33 (cyfarwyddydau mewn cysylltiad â methiant i gydymffurfio â’r Cod) o’r Ddeddf honno; b hysbysiad arfaethedig o dan— i adran 37(1) o’r Ddeddf honno mewn cysylltiad â’r amod yn adran 37(3)(d) neu (e) o’r Ddeddf honno; ii adran 39(1) o’r Ddeddf honno mewn cysylltiad â’r amod yn adran 39(2)(c) neu (d) o’r Ddeddf honno. Cyfarwyddydau o dan Ddeddf 2015 nad ydynt mewn grym 14 1 Mae’r erthygl hon yn gymwys i gyfarwyddyd a roddir gan y Comisiwn i sefydliad rheoleiddiedig sy’n dod yn ddarparwr cofrestredig. 2 Ar ôl i’r sefydliad rheoleiddiedig ddod yn ddarparwr cofrestredig, mae cyfarwyddyd sydd o fewn paragraff (3) ac y mae paragraff (4) yn gymwys iddo i’w drin fel pe bai wedi ei ddirymu. 3 Mae cyfarwyddyd o fewn y paragraff hwn os yw’n cael ei roi o dan— a adran 19 o Ddeddf 2015; b adran 33 o Ddeddf 2015. 4 Mae’r paragraff hwn yn gymwys i gyfarwyddyd a roddir— a pan na fo corff llywodraethu’r sefydliad wedi hysbysu’r Comisiwn yn ysgrifenedig ei fod yn derbyn y cyfarwyddyd a phan na fo’r cyfnod ar gyfer gwneud cais am adolygiad o dan reoliad 8 (y weithdrefn i wneud cais am adolygiad o hysbysiadau a chyfarwyddydau) o Reoliadau 2015 wedi dod i ben, neu b pan fo corff llywodraethu’r sefydliad wedi gwneud cais i’r panel adolygu o dan reoliad 8 o Reoliadau 2015 ac— i pan na fo’r adolygiad wedi gorffen, neu ii pan fo’r adolygiad wedi gorffen ond pan na fo’r Comisiwn wedi hysbysu’r corff llywodraethu yn ysgrifenedig fod y cyfarwyddyd yn cael effaith. 5 Ym mharagraff (4)(a), ystyr hysbysu’r Comisiwn yn ysgrifenedig yw hysbysu o dan reoliad 4(a) (trin hysbysiadau a chyfarwyddydau) o Reoliadau 2015. Hysbysiadau o dan Ddeddf 2015 nad ydynt mewn grym 15 1 Mae’r erthygl hon yn gymwys i hysbysiad a roddir gan y Comisiwn i sefydliad rheoleiddiedig sy’n dod yn ddarparwr cofrestredig. 2 Ar ôl i’r sefydliad rheoleiddiedig ddod yn ddarparwr cofrestredig, mae hysbysiad sydd o fewn paragraff (3) ac y mae paragraff (4) yn gymwys iddo i’w drin fel pe bai wedi ei dynnu’n ôl. 3 Mae hysbysiad o fewn y paragraff hwn os yw’n cael ei roi o dan— a adran 37(1) o Ddeddf 2015 mewn cysylltiad â’r amod yn adran 37(3)(d) neu (e) o’r Ddeddf honno, neu b adran 39(1) o Ddeddf 2015 mewn cysylltiad â’r amod yn adran 39(2)(c) neu (d) o’r Ddeddf honno. 4 Mae’r paragraff hwn yn gymwys i hysbysiad a roddir— a pan na fo corff llywodraethu’r sefydliad wedi hysbysu’r Comisiwn yn ysgrifenedig ei fod yn derbyn yr hysbysiad a phan na fo’r cyfnod ar gyfer gwneud cais am adolygiad o dan reoliad 8 o Reoliadau 2015 wedi dod i ben, neu b pan fo corff llywodraethu’r sefydliad wedi gwneud cais i’r panel adolygu o dan reoliad 8 o Reoliadau 2015 ac— i pan na fo’r adolygiad wedi gorffen, neu ii pan fo’r adolygiad wedi gorffen ond pan na fo’r Comisiwn wedi hysbysu’r corff llywodraethu yn ysgrifenedig fod yr hysbysiad yn cael effaith. 5 Ym mharagraff (4)(a), ystyr hysbysu’r Comisiwn yn ysgrifenedig yw hysbysu o dan reoliad 4(a) o Reoliadau 2015. Hysbysiadau penodol o dan Ddeddf 2015 sydd mewn grym 16 1 Nid yw dim yn y Rhan hon yn effeithio ar gymhwysiad hysbysiad sydd— a o fewn paragraff (2), a b mewn effaith mewn perthynas â sefydliad yn union cyn i’r sefydliad hwnnw ddod yn ddarparwr cofrestredig. 2 Mae hysbysiad o fewn y paragraff hwn os yw’n cael ei roi o dan— a adran 37(1) o Ddeddf 2015 mewn cysylltiad â’r amod yn adran 37(3)(d) neu (e) o’r Ddeddf honno; b adran 39(1) o Ddeddf 2015 mewn cysylltiad â’r amod yn adran 39(2)(c) neu (d) o’r Ddeddf honno. 3 Mae hysbysiad mewn effaith— a os yw corff llywodraethu’r sefydliad y mae’r hysbysiad wedi ei gyfeirio ato wedi rhoi hysbysiad ysgrifenedig o dan reoliad 4(a) o Reoliadau 2015 ei fod yn derbyn yr hysbysiad, b os na all y corff hwnnw wneud cais am adolygiad o dan reoliad 8 o Reoliadau 2015 oherwydd bod y cyfnod ar gyfer gwneud cais i’r panel adolygu wedi dod i ben, neu c os yw’r corff hwnnw wedi cael hysbysiad o dan reoliad 10(2) (y weithdrefn ar ôl adolygu) o Reoliadau 2015 fod yr hysbysiad yn cael effaith ar ôl i adolygiad mewn cysylltiad â’r hysbysiad orffen. 4 Ym mharagraff (1), nid yw hysbysiad a roddir o dan adran 37 o Ddeddf 2015 mewn effaith— a os yw’r cyfnod a bennir yn yr hysbysiad wedi dod i ben, neu b os yw’r hysbysiad wedi cael ei dynnu’n ôl o dan adran 37(6) o Ddeddf 2015. Cyfarwyddydau o dan Ddeddf 2015 sydd mewn grym 17 1 Nid yw cyfarwyddyd sydd o fewn paragraff (2) ac mewn effaith yn gymwys ar ôl i’r sefydliad rheoleiddiedig y rhoddwyd y cyfarwyddyd iddo ddod yn ddarparwr cofrestredig. 2 Mae cyfarwyddyd o fewn y paragraff hwn os yw’n cael ei roi o dan unrhyw un o’r adrannau a ganlyn o Ddeddf 2015— a adran 19; b adran 21(3) (asesu ansawdd etc: dyletswydd i gydweithredu); c adran 33; d adran 35(2) (rheolaeth ariannol: dyletswydd i gydweithredu). 3 Mae cyfarwyddyd sydd o fewn paragraff 2(a) neu (c) mewn effaith— a os yw’r canlynol yn wir— i bod corff llywodraethu’r sefydliad y mae’r cyfarwyddyd wedi ei gyfeirio ato wedi hysbysu’r Comisiwn yn ysgrifenedig o dan reoliad 4(a) o Reoliadau 2015 ei fod yn derbyn y cyfarwyddyd, ii na all corff llywodraethu’r sefydliad y mae’r cyfarwyddyd wedi ei gyfeirio ato wneud cais am adolygiad o dan reoliad 8 o Reoliadau 2015 oherwydd bod y cyfnod ar gyfer gwneud cais i’r panel adolygu wedi dod i ben, neu iii bod corff llywodraethu’r sefydliad y mae’r cyfarwyddyd wedi ei gyfeirio ato wedi cael ei hysbysu yn ysgrifenedig gan y Comisiwn fod y cyfarwyddyd yn cael effaith ar ôl i adolygiad mewn cysylltiad â’r cyfarwyddyd hwnnw orffen, b os nad yw’r Comisiwn wedi dirymu’r cyfarwyddyd o dan adran 46(b) (cyfarwyddydau: cyffredinol) o Ddeddf 2015, ac c i’r graddau nad yw’r Comisiwn wedi rhoi hysbysiad o dan adran 45(3) (cyfarwyddydau: cydymffurfio a gorfodi) o Ddeddf 2015 i gorff llywodraethu’r sefydliad y mae’r cyfarwyddyd wedi ei gyfeirio ato yn datgan bod y Comisiwn wedi ei fodloni bod y corff— i wedi cydymffurfio â’r cyfarwyddyd, neu ii wedi cydymffurfio â gofyniad penodol yn y cyfarwyddyd. 4 Ym mharagraff (1), mae cyfarwyddyd yn cynnwys cyfarwyddyd sydd wedi ei amrywio o dan adran 46(b) o Ddeddf 2015. Datganiad mewn cysylltiad â swyddogaethau ymyrryd o dan Ddeddf 2015 18 1 I’r graddau y mae’n ymwneud â’r darpariaethau yn Neddf 2015 a restrir ym mharagraff (2), nid yw datganiad a gyhoeddir o dan adran 52 o’r Ddeddf honno yn gymwys mewn perthynas â sefydliad rheoleiddiedig ar ôl iddo ddod yn ddarparwr cofrestredig. 2 Y darpariaethau yn Neddf 2015 yw— a adran 19; b adran 20(1) a (2); c adran 33; d adran 34; e adran 37(3)(d) ac (e); f adran 39(2)(c) a (d). Vikki Howells Y Gweinidog Addysg Bellach ac Uwch, o dan awdurdod Ysgrifennydd y Cabinet dros Addysg, un o Weinidogion Cymru 2 Ebrill 2025